[Video] Vierpotiges vier Valentynsdag - Maroela Media
[Video] Vierpotiges vier Valentynsdag
Terwyl geliefdes oor die hele wêreld Valentynsdag vier, het 'n paar Amerikaanse dieretuine ook seker gemaak dat hul vierpotige inwoners die dag van liefde geniet.
Die Cincinnati-dieretuin in Ohio het 'n video op Facebook gedeel van Dale, die skattige takin-kalfie, wat te heerlik met pienk hartjies, spesiaal daar geplaas vir die dag van liefde, in sy hok sit en speel. Na dié soort Himalaja-bokke word dikwels verwys as "bok-wildsbokke" omdat hulle eienskappe van albei soorte diere het, hoewel hulle nader verwant is aan die Barbarye-skaapsoort van Noord-Afrika.
Intussen het Humphrey en Saarai, die dieretuin se kameelpaartjie, sommer ook van die geleentheid gebruik gemaak om aan te kondig dat hulle binnekort 'n nuweling verwag!
Die Saint Louis-dieretuin in Missouri het besluit om te toets of Kali, die dieretuin se ysbeer, 'n ware "hartebreker" is deur 'n 90 kg pienk bevrore hart in sy hok te sit. Hulle het ook 'n video op sosiale media gedeel om te wys hoe die driejarige Kali die pienk hart, wat met vis en appels gevul is, probeer oopbreek.
Dale the takin calf and polar bears Berit and Little One receive Valentine's Day treats! Plus tune in to see Humphrey and Saarai's big announcement! <3